เก็บตกการเงิน
&#8216;ซีไอเอ็มบี&#8217;ขยายแคมเปญ
23 ม.ค. 2556

‘ซีไอเอ็มบี’ขยายแคมเปญ
ม.ล.ณัฏฐ์ชัญญา ทวีวงศ์ รองกรรมการผู้จัดการใหญ่ สายบริหารธุรกรรมการเงิน ธนาคาร ซีไอเอ็มบี ไทย กล่าวว่า ธนาคารได้ขยายแคมเปญสำหรับลูกค้าที่ใช้บริการชำระค่าสินค้าและบริการ ผ่านช่องทางต่างๆ ของธนาคารออกไปถึงวันที่ 31 ธ.ค.56 โดยลดค่าธรรมเนียมเหลือเพียง 5 บาทต่อรายการ จากเดิมที่คิดรายการละ 1020 บาท
“หลังจากออกแคมเปญนี้ไป พบว่าลูกค้าหันมาชำระค่าสินค้าและบริการผ่านช่องทางของซีไอเอ็มบี ไทย มากขึ้น โดยเฉพาะปริมาณธุรกรรมหน้าเคาน์เตอร์ที่เติบโตขึ้นมากถึง 30% ธุรกรรมผ่านเอทีเอ็มเพิ่มขึ้น 15% และธุรกรรมผ่าน CIMB Clicks ที่เติบโตขึ้นมากถึง 382%” ม.ล.ณัฏฐ์ชัญญา กล่าว 
ดีลอยท์ขยายธุรกิจไปพม่า
นายสุภศักดิ์ กฤษณามระ กรรมการผู้จัดการ บริษัท ดีลอยท์ประเทศไทย และประธานคณะกรรมการบริหารดีลอยท์เซาท์อีสต์เอเชีย เปิดเผยว่า บริษัทได้ร่วมเป็นพันธมิตรทางธุรกิจกับบริษัท เมียนมาร์วิกเกอร์ เพื่อให้บริการเต็มรูปแบบ ทั้งให้คำปรึกษาด้านบัญชีภาษีและให้คำปรึกษาธุรกิจกับนักลงทุนที่สนใจ ซึ่งการร่วมมือครั้งนี้จะทำให้เกิดการแลกเปลี่ยนประสบการณ์ความเชี่ยวชาญระหว่างกัน ซึ่งจะเกิดประโยชน์สูงสุดต่อลูกค้า ทั้งที่มีอยู่ในประเทศพม่าและลูกค้าใหม่ที่จะเข้าไปดำเนินธุรกิจให้ประสบความสำเร็จ